b'\n_START_ARTICLE_\nInsubri\n_START_PARAGRAPH_\nInsubri (latinsko Insubres) je naziv za keltsko ljudstvo, ki je v 1. tiso\xc4\x8dletju pr. n. \xc5\xa1t.. \xc5\xbeivelo na podro\xc4\x8dju dana\xc5\xa1nje Lombardije. \xc4\x8ceprav so v 3. st. p. n. \xc5\xa1t. imeli popolnoma keltski zna\xc4\x8daj, del zgodovinarjev verjame, da so nastali z me\xc5\xa1anjem keltskih priseljencev z ligurskimi in italskimi staroselci. Insubri so znani po tem, da so osnovali naselje imenovabi Mediolanum, danas poznan kot Milano._NEWLINE_Insubri so leta 225. pr. n. \xc5\xa1t. sodelovali v velikem galskem pohodu na Italijo, ki so ga Rimljani razbili v bitki pri Telamonu. Dve leti kasneje so Rimljani, skupaj s svojimi cenomanskimi zavezniki, osvojili Acerrae, glavno opori\xc5\xa1\xc4\x8de Insubrov in jih potem \xc5\xa1e porazili v bitki pri Klastidijumu. Leta 221. p. n. \xc5\xa1t. so Rimljani osvojili Mediolanum, nakar so Insubri sprejeli njihovo oblast. V drugi punski vojni so Insubri leta 218. p. n. \xc5\xa1t. postali Hanibalovi zavezniki. Rimljani so postopoma zatrli njihov odpor, in so leta 194. p. n. \xc5\xa1t. Dobili status zaveznikov. Po tem je \xc5\xa1la romanizacija Insubrov relativno hitro. Leta 89. p. n. \xc5\xa1t. so se po statusu izena\xc4\x8dili z Latini, leta 49. p. n. \xc5\xa1t. pa dobili polno rimsko dr\xc5\xbeavljanstvo._NEWLINE_Danes se po Insubrih imenuje pokrajina Insubrija, insubrijski jezik pa je eden od dialektov lombardij\xc5\xa1\xc4\x8dine.\n_START_SECTION_\nKlasi\xc4\x8dni viri\n_START_PARAGRAPH_\nInsubre omenjajo Cicero, Polibij, Tit Livij, Plinij starej\xc5\xa1i, Strabon in Cecilij Stacij.\n_START_SECTION_\nKultura in dru\xc5\xbeba\n_START_PARAGRAPH_\nKultura Insubrov je posledica po\xc4\x8dasnega in lastnega razvoja. Zahvaljujo\xc4\x8d kulturnim in gospodarskim izmenjavam s sosednjimi obmo\xc4\x8dji, kot so Etrurija, Bene\xc4\x8dija in Narbonska Galija so Insubri vedeli za napredek in ustvarili posebno svojo dru\xc5\xbebo. Na podlagi arheolo\xc5\xa1kih najdb domnevajo, da je \xc5\xa1lo za oligarhi\xc4\x8dno dru\xc5\xbebo, kjer je bila oblast v rokah nekaj gospodarjev.'